‘โต้ง’รื้อจัดซื้อจัดจ้างต้านคอร์รัปชันภาครัฐ
&#8220;โต้ง&#8221; ลุยรื้อระบบกระบวนการจัดซื้อจัดจ้างภาครัฐต้านคอร์รัปชัน
7 มิ.ย. 2555

“โต้ง” ลุยรื้อระบบกระบวนการจัดซื้อจัดจ้างภาครัฐต้านคอร์รัปชัน
นายกิตติรัตน์ ณ ระนอง รองนายกรัฐมนตรีและ รมว.คลัง กล่าวว่า การทุจริตในภาครัฐถือเป็นความท้าทายอย่างมากของรัฐบาล เพราะการกระทำดังกล่าวเปรียบเหมือนเป็นการฉ้อราษฎร์บังหลวง โดยการเอาเงินงบประมาณของรัฐบาลไปใช้จ่าย ทุกฝ่ายจึงต้องให้ความร่วมมือในการตรวจสอบ
นายกิตติรัตน์ กล่าวว่า ขณะนี้ (WTO) กำลังให้ความสำคัญกับปัญหา การทุจริตและคอร์รัปชันเกี่ยวกับกระบวนการจัดซื้อจัดจ้างในภาครัฐ โดยกระทรวงการคลังก็เห็นความสำคัญในเรื่องนี้เช่นเดียวกัน โดยได้อนุมัติการปรับหลักเกณฑ์การกำหนดราคากลางในการจัดซื้อจัดจ้างใหม่ เพื่อให้เกิดความโปร่งใสในการจัดซื้อจัดจ้างโครงการลงทุน
ขณะนี้กรมบัญชีกลางอยู่ระหว่างการหารือกับคณะกรรมการป้องกันและปราบปรามการทุจริตแห่งชาติ (ป.ป.ช.) เพื่อให้สามารถเปิดเผยรายละเอียดเกี่ยวกับการจัดซื้อจัดจ้างต่อสาธารณชนผ่านช่องทางต่างๆ ให้เกิดความโปร่งใสมากที่สุด แม้หากไม่สามารถเปิดเผยได้ทุกกรณีก็ควรที่จะเปิดเผยในรายละเอียดที่เห็นว่าเหมาะสม